Despatch netbal wen Kaapse toernooi | News24
Despatch netbal wen Kaapse toernooi
andlt;Hoërskool Despatch se eerste netbalspan (agter van links) Sibulele Mandela (onder-kaptein), Maruska Janse van Rensburg, Suzanna Swanepoel, Stacy-Lee Botha en Chrisma Krause. Voor is Alizea van Rensburg, Christelle Britz, Biance Blom (kaptein)
Hoërskool Despatch se eerste netbalspan het die afgelope skoolvakansie na Kaapstad getoer om aan die Hoërskool Swartland se Winter Sporttoernooi deel te neem.
Hulle was onoorwonne en is as die kampioene van die toernooi gekroon. Die span se uitslae tydens die toernooi is as volg (Despatch punte eerste genoem):
HS Swartland (2de span) 22-9; HS Lutzville 17-10; HS Brackenfell 18-10; Drostdy 18-10; Cradock 12-8; Charlie Hofmeyer 13-12.
In die kwarteindrondte het Despatch hulle mede Oos-Kapenaars, Volkskool van Graaff-Reinet, met 18-8 geklop. In die semi-finaal het hulle afgereken met Tygerberg en die eindtelling was 18-13.
In die finaal het Despatch te staan gekom teen die uiters kompeterende Hoërskool Brackenfell. Teen halftyd was Despatch agter met 5 doele, maar in die tweede helfte het die Oos-Kaapse netbalspelers hulle opponente ingehaal en uiteindelik met 17-14 geklop